Imagini inedite surprinse, aseară, într-un ştrand din Timişoara. Doi bărbaţi încercau să vândă, din portbagaj, un pui de leu.

Clienţii nu s-au înghesuit, însă, să cumpere micuţa felină.

În schimb, comercianţii au fost vizitaţi de poliţiştii bănăţeni. Oamenii legii au aflat că puiul a fost adus tocmai dintr-o localitate din Suceava, fără a avea documente de provenienţă. Cei doi indivizi au fost amendaţi, iar puiul de leu a fost dus la Grădina Zoologică. Poliiştii suceveni au preluat ancheta şi vor trebui să stabilească de unde aveau leul.